“มนตรี ลาวัลย์ชัยกุล” ขึ้นกุมบังเหียน PTTEP ควบตำแหน่งกรรมการ มีผล 1 ต.ค.นี้
บอร์ด PTTEP มีมติแต่งตั้ง นายมนตรี ลาวัลย์ชัยกุล เป็นประธานเจ้าหน้าที่บริหาร และเป็นกรรมการ โดยให้มีผลตั้งแต่วันที่ 1 ตุลาคม 2564 เป็นต้นไป ส่วนตำแหน่งกรรมการ จะมีผลเมื่อ คนร.ให้ความเห็นชอบ
23 ส.ค. 2564

นางมณีญาณ์ ศรีสุขุมบวรชัย เลขานุการบริษัท บริษัท ปตท.สำรวจและผลิตปิโตรเลียม จำกัด (มหาชน) หรือ PTTEP เปิดเผยว่า คณะกรรมการบริษัทได้มีมติแต่งตั้ง นายมนตรี ลาวัลย์ชัยกุล ผู้จัดการใหญ่ เป็นประธานเจ้าหน้าที่บริหาร และเป็นกรรมการ ปตท.สผ. อีกตำแหน่งหนึ่ง แทน นายพงศธร ทวีสิน เป็นประธานเจ้าหน้าที่บริหาร ที่จะพ้นจากตำแหน่งในวันที่ 30 กันยายน 2564 หลังต่ออายุครบ 1 ปี ตั้งแต่วันที่ 1 ตุลาคม 2563
โดยให้มีผลตั้งแต่วันที่ 1 ตุลาคม 2564 เป็นต้นไป สำหรับตำแหน่งกรรมการ ปตท.สผ. จะมีผลเมื่อคณะกรรมการนโยบายรัฐวิสาหกิจ (คนร.) ให้ความเห็นชอบ
อนึ่ง นายมนตรี เข้าดํารงตําแหน่ง ผู้จัดการใหญ่ (President) ของ PTTEP มาตั้งแต่ 1 ตุลาคม 2563
 
สำหรับประวัติ นายมนตรี ลาวัลย์ชัยกุล โดยสังเขป
นายมนตรี ลาวัลย์ชัยกุล กรรมการ และประธานเจ้าหน้าที่บริหาร อายุ: 57 ปี
วันที่ดำรงตำแหน่ง: 1 ตุลาคม 2564
การศึกษา: • วิทยาศาสตร์ประยุกต์ (การสำรวจธรณีฟิสิกส์) University of New South Wales ประเทศออสเตรเลีย
ประสบการณ์ที่เป็นประโยชน์ต่อ ปตท.สผ.: